tartuNLP/wikipedia-smugri-20251201 huggingface dataset:
Fastball

Fastball on yhdysvaltalainen rock-yhtye.
Tony Scalzo, Joey Shuffield ja Miles Zuniga perustivat Fastballin Austinissa, Texasissa vuonna 1995. Kun he aloittivat toimintansa, he kokeilivat monia nimiä, kuten Star 69, Magneto, Magneto USA ja Starchy. Yhtye kutsui itseään alun perin "Magneto USA":ksi, mutta muutti nimensä tehdessään levytyssopimuksen Hollywood Recordsin kanssa. 
Vuonna 1998 yhtyeen albumi "All Pain" myi platinaa kuudessa kuukaudessa. Se pysyi Billboardin Top 200 -albumilistalla vuoden. 
Huhtikuussa 2009 Fastball julkaisi viidennen albuminsa, "Little White Lies".
Ilmari Kohtamäki

Ilmari Kohtamäki (2. toukokuuta 1905 Sarvela, Karvia – 10. toukokuuta 1969 Tampere) oli suomalainen professori ja kirjallisuudentutkija.
Kohtamäki toimi Helsingin yliopiston kotimaisen kirjallisuuden dosenttina 1957–1967 ja Turun yliopiston kotimaisen ja yleisen kirjallisuuden professorina 1961–1969.
Kalev (makeisvalmistaja)

Kalev on virolainen makeisvalmistaja, joka on maan johtava suklaan ja sokerimakeisten valmistaja. Kalevin liikevaihto vuonna 2016 oli noin 47 miljoonaa euroa ja se työllisti noin 400 henkilöä.
Kalevin historia ulottuu vuoteen 1806. Vuodesta 2006 alkaen yritys toimi nimellä "Kalev Chocolate Factory", joka kuitenkin vaihdettiin keväällä 2012 takaisin historialliseen AS Kalev -nimeen sen tunnettuuden ja vieraskielisyyden poistamisen takia. Kalevin omistaja on norjalaiseen Orkla-konserniin kuuluva Felix Abba, joka osti sen suklaa-, keksi-, ja jauholiiketoiminnan Lutermalta vuonna 2010.
Orklan virolaiset tytäryhtiöt AS Kalev ja AS Põltsamaa Felix yhdistettiin keväällä 2018 Orkla Eesti AS -yhtiöksi. Järjestely ei vaikuttanut Kalevin käyttöön tuotemerkkinä.
Kalev omistaa myös Tallinnassa sijaitsevan Viron vanhimman kahvilan ja leipomon Maiasmokkin.
Arpapeliä

Arpapeliä on Leavings-Orkesterin esikoisalbumi, joka julkaistiin 25. toukokuuta 2011 levymerkillä RCA Records.
Leavings-Orkesteriin kuuluvat vuonna 2003 lopetetun Leevi and the Leavingsin jäsenet Niklas Nylund, Juha Karastie sekä Risto Paananen.
Rata-SM kausi 2011

Rata-SM-kausi 2011 alkoi Mad-Croc Racella Loimaalta 21.–22.5.2011 ja päättyi Ahvenistolla ajettuun finaaliviikonloppuun 9.–10.9.2011. Sarjan nimestä huolimatta yhdelläkään luokalla ei ollut kaudella 2011 SM-arvoa. Formula Ford oli arvoltaan ”Suomen Juniorimestaruus” (SJM). Muissa luokissa ajettiin Cup-tason pisteistä.
Lisäksi täyteluokkina ajettiin mm. Legends Trophy ja V1600 Cup.
Kalenteri.
Kaudella 2011 ajettiin neljä osakilpailua. Lisäksi Rata-SM järjesti Virossa viidennen kilpailun, jossa ajoi osa täyteluokista.
Tulokset.
Pistejärjestelmä.
Pisteet jaettiin SJM-sarjassa 12 parhaalle seuraavasti: 25-20-16-14-12-10-8-6-4-3-2-1.
Pablo Gomez-Marttila

Pablo Gomez-Marttila (s. 9. lokakuuta 1988 Barcelona, Espanja) on uransa lopettanut espanjalais-suomalainen jalkapalloilija, joka pelasi viimeksi Someron Voiman edustusjoukkueessa. Hän oli pelipaikaltaan puolustava keskikenttäpelaaja.
Gomez-Marttila on PK-35:n kasvatti. Hän edusti Veikkausliigassa pelannutta FC Inter Turkua kausina 2009–2010 yhdentoista sarjaottelun verran. Ensiesiintymisensä pääsarjatasolla Gomez-Marttila teki 17. lokakuuta 2009 Interin kohdatessa vierasottelussa FC Lahden.
Gomez-Marttila on edustanut Suomea poikamaajoukkuetasolla.
... ja Helena soittaa

...ja Helena soittaa on Aino Räsäsen vuonna 1950 Kariston kustantamana ilmestynyt romaani. Se on Helena-sarjassa jatkoa ensimmäiselle Helena-romaanille "Soita minulle, Helena!" (1945).
Lasse Pöysti on ohjannut romaanin pohjalta elokuvan "...ja Helena soittaa", joka sai ensi-iltansa vuonna 1952.
Ranskan avoin tennisturnaus 2011 – naisten kaksinpeli

Li Na voitti loppuottelussa puolustavan mestarin Francesca Schiavonen lukemin 6–4, 7–6 (0). Hänestä tuli ensimmäinen kiinalainen ja myös aasialainen Grand Slam -turnauksen voittaja kaksinpelissä.
Sijoitetut pelaajat.
&lt;ol start="17"&gt;
&lt;li&gt; Julia Görges "(3. kierros)"
&lt;li&gt; Flavia Pennetta "(1. kierros)"
&lt;li&gt; Shahar Pe'er "(1. kierros)"
&lt;li&gt; Ana Ivanović "(1. kierros)"
&lt;li&gt; Yanina Wickmayer "(3. kierros)"
&lt;li&gt; Dominika Cibulková "(1. kierros)"
&lt;li&gt; Alisa Kleibanova "(vetäytyi)"
&lt;li&gt; Jarmila Gajdošová "(3. kierros)"
&lt;li&gt; Marija Kirilenko "(4. kierros)"
&lt;li&gt; Nadja Petrova "(1. kierros)"
&lt;li&gt; Alexandra Dulgheru "(2. kierros)"
&lt;li&gt; Daniela Hantuchová "(4. kierros)"
&lt;li&gt; Peng Shuai "(3. kierros)"
&lt;li&gt; Roberta Vinci "(3. kierros)"
&lt;li&gt; Klára Zakopalová "(1. kierros)"
&lt;li&gt; Tsvetana Pironkova "(2. kierros)"
Ranskan avoin tennisturnaus 2011 – miesten kaksinpeli

Puolustava mestari Rafael Nadal voitti turnauksen. Loppuottelussa hän kukisti Roger Federerin. Nadal otti turnauksessa jo kuudennen Ranskan avointen mestaruutensa, jolla nousi Björn Borgin rinnalle voittojen määrässä.
Sijoitetut pelaajat.
&lt;ol start="17"&gt;
&lt;li&gt; Jo-Wilfried Tsonga "(3. kierros)"
&lt;li&gt; Gilles Simon "(4. kierros)"
&lt;li&gt; Marin Čilić "(1. kierros)"
&lt;li&gt; Florian Mayer "(2. kierros)"
&lt;li&gt; Aleksandr Dolgopolov "(3. kierros)"
&lt;li&gt; Michaël Llodra "(1. kierros)"
&lt;li&gt; Thomaz Bellucci "(3. kierros)"
&lt;li&gt; Sam Querrey "(2. kierros)"
&lt;li&gt; Juan Martín del Potro "(3. kierros)"
&lt;li&gt; Milos Raonic "(1. kierros)"
&lt;li&gt; Marcos Baghdatis "(2. kierros)"
&lt;li&gt; Nikolai Davydenko "(2. kierros)"
&lt;li&gt; Janko Tipsarević "(3. kierros)"
&lt;li&gt; Guillermo García-López "(3. kierros)"
&lt;li&gt; Serhi Stah’ovskyi "(3. kierros)"
&lt;li&gt; Kevin Anderson "(2. kierros)"
Postileima

Postileima on postilaitoksen käyttämä merkintä, jolla postilähetykseen kiinnitetty postimerkki mitätöidään. Postileimasta ilmenevät yleensä postituspäivä ja -aika sekä postituspaikka. Postileima voidaan lyödä lähetykseen käsin (käsileimasimella tai ketjuleimasimella) tai koneellisesti. Leima osoittaa, että postimerkit on käytetty kuljetusmaksuksi.
Taustaa.
Ensimmäinen postileima otettiin käyttöön Englannissa vuonna 1661. 1800- ja 1900-luvulla postilähetykseen saatettiin lyödä useita leimoja sen kulkureitillä ja lähetys leimattiin myös saapumispaikassa. Leima voi myös osoittaa, että lähetys on kulkenut esimerkiksi ilmalaiva- tai helikopterikuljetuksessa.
Postileimasimessa käytetään yleensä mustaa mustetta, jotta se erottuu postimerkistä. Erikoisleimoissa on käytetty myös esimerkiksi punaista mustetta.
Postileiman osoittama lähetyspäivä on virallinen tieto lähetyspäivästä, ja merkintä ratkaisee silloin kun hakemus tai muu asiakirja on postitettava viimeistään tiettynä päivänä.
Aikaisemmin suomalaisissa postileimasimissa luki postitoimipaikan nimi (esimerkiksi "Helsinki 25 · Helsingfors 25"), mutta nykyisin leimasimissa on postinumero ja paikannimi. Leiman kieli määräytyy paikkakunnan kieliolojen mukaan. Niin kutsuttu filateelinen leimaus tarkoittaa, että leima kohdistetaan postimerkkeihin Postin leimausohjeen mukaisesti.
Postileimat muodostavat filateliassa oman keräilykohteensa, ja ne kuuluvat postihistorian alaan. Hyvälaatuinen tai harvinainen postileima voi kasvattaa postimerkin arvoa, tai kohteen arvo muodostuu ainoastaan leimasta.
Postin lajittelukeskuksissa postilähetyksiä leimataan yhä harvemmin. Vuonna 2016 arvioitiin, että postimerkein varustetuista lähetyksistä vain 10–20 % saa postileiman, jolla postimerkki osoitetaan käytetyksi.
Erikoisleimat.
Suomessa Posti julkaisi vuosittain kymmenkunta erikoisleimaa, joita käytettiin lyhyen aikaa suurtapahtumien yhteydessä, ja uusien postimerkkien ilmestymispäivänä käytetään merkkikohtaista erikoisleimaa (ensipäiväleima). Erikoisleimat ovat yleensä koristeellisempia kuin tavalliset postileimat, ja niissä käytetään kuva-aiheita. Lisäksi matkailukohteissa voidaan käyttää pysyvästi kuvaleimaa.Suomen Posti on päättänyt lakkauttaa kaikki erikoisleimat alkaen 31.5.2023, ja ainoastaan Joulupukin pääpostin erikoisleima Rovaniemellä jää käyttöön.
Frankeeraus.
Frankeerauksella tarkoitetaan tehtävää postimaksuarvon osoittavan leiman tekemistä frankeerauskoneella. Frankeerausta käyttävät paljon postia lähettävät yritykset. Frankeerauskoneeseen ladataan tietty määrä maksua.
Tora Bora

Tora Bora () on luolakompleksi Safed Koh -vuoristossa itäisessä Afganistanissa, noin 50 kilometriä Khaibarsolasta länteen.
Tora Borassa ja sitä ympäröivässä vuoristossa on veden kalkkikiveen uurtamia luolia. Osama bin Ladenin tiedettiin käyttäneen henkilökohtaista omaisuuttaan niiden laajentamiseen ja varustamiseen suuriksi bunkkereiksi, joihin rakennettiin ilmanvaihto, keittiöt ja oleskelutiloja.
Yhdysvaltojen vuonna 2001 suorittaman Afganistanin valtauksen aikana luolasto oli yksi Talibanin ja al-Qaidan tukikohdista. Tora Boraan tehtiin aseellinen isku saman vuoden joulukuussa, kun al-Qaida-johtaja Osama bin Ladenin epäiltiin oleskelevan siellä.
Zhongyuanin suuri buddha

Zhongyuanin suuri buddha (中原大佛, Zhōngyuán Dàfó) tai Zhongyuanin buddha, joskus myös "Lushanin suuri buddha" (), tai joskus "Lähdetemppelin buddha", on Vairocana-buddhaa esittävä patsas Kiinan Henanin maakunnan, Pingdingshanin prefektuuritasoisen kaupungin Lushanin piirikunnassa. Turistinähtävyytenä toimiva buddhapatsas vihittiin 1. syyskuuta 2008 ja maksoi 1,2 miljardia Kiinan yuania eli tuolloisen vaihtokurssin mukaan 120 miljoonaa euroa. Sittemmin muokattiin vielä patsaan monikerroksista alustarakennetta. Zhongyuan on usein Henanin maakunnasta käytetty, keskitasankoa tarkoittava nimitys. 
Patsas sijaitsee Tang-dynastian aikana seudulle perustetun buddhalaisen luostarin paikalla. Tuo luostari nimettiin läheisten lähteiden mukaan. Nykyään lähteestä virtaa päivittäin 295 m3 kuumaa, 64-celsiusasteista vettä.
Zhongyuanin buddha on maailman toiseksi suurin patsas. Itse patsas on 128 metriä korkea ja alustan kanssa korkeus on 153 metriä. 
Nyttemmin etenkin kiinalaiset sivustot tuovat esille patsaan olevan 208 metriä ympäristöään korkeampi. Itse buddhankuva on 108 metriä korkea ja sen lotusalusta 20-metrinen. 128-metrinen patsas on 25 metriä korkealla jalustalla. Tämä jalustoineen 153-metrinen patsas sijaitsee 55 metriä ympäristöään korkeammalla, koska patsaalla on (maastonmuokkauksella luotu) kaksitasoinen koroke. 
Guinnessin ennätysten rekisteri, jonne patsas on kirjattu maailman korkeimmaksi buddhapatsaaksi nimellä Zhongyuan buddha, toteaa patsaasta seuraavia mittoja:
* buddhankuva 108,448 m
* lotus-alusta 19,291 m
Patsasta rakennettiin 12 vuotta vuodesta 1997 lähtien. Siihen on käytetty 108 kiloa kultaa, 3 300 tonnia kupariseosta ja 15 000 tonnia erikoisterästä.
Tiedotusvälineissä on kiinnitetty huomiota Kiinan pyrkimykseen rakentaa uusia, huomattavan suuria buddhapatsaita turistinähtävyyksiksi. Zhongyuanin buddhapatsas luokiteltiin vuonna 2011 Kiinan matkailunähtävyyksien korkeimpaan viiden A:n luokkaan. 
Intian kilpaileva patsashanke.
Tulkinnasta riippuen patsaan sijoitus maailman korkeimpana patsaana voi olla vaarassa. Intiaan on rakenteilla maan perustajiin kuulunutta ministeri Sardar Patelia kuvaava Yhtenäisyyden patsas (), joka olisi valmistuessaan 182 metriä korkeana patsaana varsinaista Zhongyuanin suurta buddhaa korkeampi. Tämä intialainen patsashanke tulkitsee kiinalaisen Zhongyuanin buddhan korkeudeksi 153 metriä.
Kadiatou Camara

Kadiatou Camara (s. 4. toukokuuta 1981) on malilainen entinen yleisurheilija, joka kilpaili pikajuoksussa ja pituushypyssä. Hän edusti seuratasolla ranskalaista Haute Bretagne Athlétismea.
Camara osallistui olympialaisiin ensimmäistä kertaa Sydneyssä 2000, jossa hän oli 100 metrin matkalla alkueränsä kuudes ja putosi. Hän putosi samalla matkalla ensimmäisellä kierroksella myös Edmontonin MM-kisoissa 2001. Camara kilpaili vuoden 2002 Afrikan-mestaruuskilpailuissa 100 metrin juoksussa, jossa hän putosi alkuerissä ja pituushyppyyn, jossa hän sijoittui seitsemänneksi. Hän pääsi 100 metrillä puolivälieriin MM-kisoissa 2003. Camara juoksi tuolloin 11,73 sekuntia.
Camara voitti Afrikan-mestaruuskilpailuista 2004 hopeaa 200 metriltä jäätyään vain neljän sekunnin sadasosan päähän kilpailun voittaneesta eteläafrikkalaisesta Gerardine Pillaysta. Hän oli samana vuonna maansa lipunkantaja Ateenan olympialaisten avajaisissa. Camara oli kyseisissä kisoissa 200 metrin matkalla alkueränsä kuudes ja putosi. Hän sijoittui Bambousissa pidetyissä Afrikan-mestaruuskilpailuissa 2006 100 metrillä kuudenneksi ja 200 metrillä neljänneksi, mutta jäi 200 metrin kilpailussa alkueriin MM-kisoissa 2007. 
Camara sai vuoden 2008 Afrikan-mestaruuskilpailuissa 200 metriltä hopeaa silloisella maansa ennätysajalla 22,70 sekuntia. Hän hävisi jälleen niukasti eteläafrikkalaiselle, sillä Isabel Le Roux peittosi hänet sekunnin sadasosan erolla. Camara pääsi Pekingin olympialaisissa samana vuonna kyseisellä matkalla puolivälieriin saakka.
Ennätykset.
"Lähde: IAAF" 
Lähteet.
Warren Weaver

Warren Weaver (17. heinäkuuta 1894 Reedsburg, Wisconsin, Yhdysvallat – 24. marraskuuta 1978 New Milford, Connecticut) oli yhdysvaltalainen matemaatikko ja konekääntämisen uranuurtaja.
Weaver opiskeli Wisconsinin yliopistossa. Ensimmäisen maailmansodan aikana hän palveli Yhdysvaltain ilmajoukoissa. Sodan jälkeen hän suoritti Wisconsinissa tohtorintutkinnon vuonna 1921 ja opetti siellä matematiikkaa vuosina 1920–1932. Tutkimustyönsä ohella Weaver hoiti useita luottamustehtäviä mm. Rockefeller-säätiössä, Sloan–Kettering-instituutissa ja Amerikan tieteenedistämisseurassa.
Weaverin keskeisiin tutkimusaloihin kuuluivat todennäköisyys, informaatioteoria ja tilastotiede. Yhdessä Claude Shannonin kanssa hän kehitti viestinnän matemaattista teoriaa. He julkaisivat klassisen teoksensa "The Mathematical Theory of Communication" vuonna 1949. Weaver kehitteli myös konekääntämisen teoriaa: digitaalisilla tietokoneilla voitaisiin kääntää tekstiä luonnollisesta kielestä toiseen.
Weaver oli myös käännöstutkimuksen edelläkävijä. Hän keräili "Liisan seikkailut ihmemaassa" -romaanin käännöksiä ja tarkasteli tutkielmassaan "Alice in many tongues: The translations of Alice in Wonderland" (1964) käännösten historiaa sekä pyrki vertailemaan eri käännösmenetelmiä tieteellisesti.
Äiti synnyinmaa

Äiti synnyinmaa (, ) on Venäjän suurin patsas Volgogradin kaupungin keskustan vieressä sijaitsevan Mamajevin kurgaani -kukkulan päällä. Se esittää Äiti Venäjää, Venäjän kansallishenkilöitymää.
Patsaan rakentaminen alkoi vuonna 1959 ja se valmistui vuonna 1967. Äiti synnyinmaa oli vuoteen 1989 asti maailman korkein patsas, kun jalustaa ei lasketa. Patsas tunnetaan myös nimillä Äitimaa, Äiti Venäjä ja Mamajevin muistomerkki. Patsas pystytettiin toisen maailmansodan aikana käydyn Stalingradin taistelun aikana kuolleiden muistolle. Patsaan kuvanveistäjinä olivat Jevgeni Vutšetitš ja useat muut taiteilijat, ja teknisen suunnittelun teki Nikolai Nikitin. Yöllä patsas valaistaan valonheittimillä.
Rakenne.
Patsas on sisältä ontto ja painaa noin 8 000 tonnia (betoni 5 500 tonnia ja teräsrakenteet 2 400 tonnia, lisäksi muut rakennusaineet) ja pelkkä miekka 14 tonnia. Patsaan naishahmon korkeus on 52 metriä, miekan 33 metriä ja veistososuuden kokonaiskorkeus siten 85 metriä. Jalustan korkeus on 2 metriä, joten kokonaiskorkeus maanpinnasta on 87 metriä. Perustusten korkeus on 16 metriä, mutta niistä suurin osa on maanpinnan alla näkymättömissä. Patsasta ei ole varsinaisesti kiinnitetty perustuksiin, vaan se pysyy niiden päällä pystyssä omalla painollaan. Patsasta alettiin entistää vuonna 2010.
Volgogradin alueen lipussa ja vaakunassa esiintyy Äiti synnyinmaa -patsas.
Augsburgin tunnustuksen puolustus

Augsburgin tunnustuksen puolustus (Apologia confessionis) on yksi evankelis-luterilaisen kirkon tunnustuskirjoista. Sen kirjoitti Philipp Melanchthon vuonna 1531 vastauksena katolilaisten vastakirjoitukselle Augsburgin tunnustusta vastaan.
Taustaa.
Augsburgin tunnustus oli esitetty valtiopäivillä 25. kesäkuuta 1530. 3. elokuuta 1530 katoliset esittivät sen johdosta laatimansa vastakirjoituksen, Confutation, jonka katsottiin kumoavan evankelisten väitteet. Confutatiosta oli tehty kaksi versiota. Ensimmäinen oli sävyltään poleeminen ja keisari hylkäsi sen. Toisen osan kirjoituksesta vastasi Johannes Eck. Se on sävyltään asiallinen.
Protestantit antoivat kirjoitukselle nimen Paavillinen kumoamus (Confutatio pontificia). Confutatio esitteli katolisen uskonkäsityksen erotuksena protestanttiseen, ja se annettiin keisari Kaarle V:n nimessä. 
Luterilaisten vaatiessa itselleen kopiota kumoamuksesta keisari asetti ehdoksi, etteivät luterilaiset kirjoittaisi siihen vastinetta. Tähän luterilaiset eivät suostuneet. Philipp Melanchthon laati puolustuskirjoituksen Augsburgin tunnustukselle käyttäen hyväkseen muistiinpanoja, joita luterilaiset olivat tehneet Kumoamusta luettaessa. Hän sai tämän kirjoituksen valmiiksi jo syyskuussa, mutta keisari kieltäytyi ottamasta sitä vastaan.
Saatuaan valtiopäivien jälkeen Kumoamuksesta kunnollisen kopion Melanchthon jatkoi puolustuskirjoituksen laatimista. Hän laati siitä latinalaisen version, jonka Justus Jonas käänsi saksaksi, ei tosin sana sanalta. Molemmat kieliversiot painettiin yhdessä Augsburgin tunnustuksen editio princepsin kanssa vuonna 1531.
Sisältö.
Puolustuksessa käsitellään asiat Augsburgin tunnustuksen järjestyksen mukaan siten, että se mainitsee lyhyesti Confutatiossa esiintyvät myönnytykset ja käsittelee perusteellisesti niitä kohtia, joita se oli arvostellut. Teos on Augsburgin tunnustusta jyrkempi, perusteellisempi ja teologisempi, ja se on jaettu 14 kappaleeseen.
Asema osana luterilaista tunnustusta.
Puolustuksen teki merkitykselliseksi se, että se oli Augsburgin tunnustuksen ensimmäinen kommentaari, joka kaiken lisäksi oli alkuperäisen tunnustuksen tekijän itse laatima. Se myös painottui esittelemään niitä opinkohtia, jotka katolisten laatima Kumoamus oli alkuperäisessä tunnustuksessa torjunut. Vuonna 1537 Schmalkaldenin kokouksessa evankeliset säädyt allekirjoittivat sekä Augsburgin tunnustuksen että sen puolustuksen. Näin kumpikin hyväksyttiin luterilaisen kirkon tunnustuskirjoiksi.
Aiheesta muualla.
Augsburgin tunnustuksen puolustus
Espanjan mielenosoitukset 2011

Espanjan mielenosoitukset toukokuussa 2011 (15-M-liike, espanjalainen vallankumous tai "Indignados") olivat sarja mielenosoituksia lähes seitsemässäkymmenessä espanjalaisessa kaupungissa. Espanjalaiset kokoontuivat mielenosoituksiin muuallakin Euroopan kaupungeissa, myös Helsingissä. 
Maaliskuun 15. päivänä alkaneissa protesteissa vaadittiin radikaalia muutosta Espanjan politiikkaan. Liike vastusti korruptiota eikä tunnustanut mitään puoluetta edustajakseen. Nuorten työttömyys oli yksi mielenosoittajien suuttumuksen aiheista. Nuoren polven aktiivit osallistuivat myös verkkokeskusteluihin (mm. ’Todelliseen demokratia heti’, ’Nuoriso vailla tulevaisuutta’ ja ’Jätä äänestämättä’). 
Liikkeen yhteydessä mainittiin Stéphane Hesselin "Indignez-vous!"
Protestiliikkeen seuraaja on vasemmistopopulistinen Podemos-puolue.
Christina Grimmie

Christina Victoria Grimmie (12. maaliskuuta 1994 Marlton, New Jersey, Yhdysvallat – 10. kesäkuuta 2016 Orlando, Florida, Yhdysvallat) oli yhdysvaltalainen laulaja. Grimmie tuli alun perin tunnetuksi YouTube-videopalvelussa, jonne hän latasi lauluvideoita tunnettujen musiikkikappaleiden omista cover-versioistaan. Vuonna 2014 Grimmie osallistui "The Voice" -laulukilpailuun, jossa hän sijoittui kolmanneksi. Grimmie kuoli ampumavälikohtauksessa Floridassa 10. kesäkuuta 2016.
Ura.
Christina Grimmien ura käynnistyi vuonna 2009, jolloin 15-vuotias Grimmie latasi zeldaxlove64-nimimerkillä ensimmäiset lauluvideonsa YouTubeen. Hän esitti YouTubessa cover-kappaleita monilta suosituilta artisteilta, kuten Miley Cyrusilta, Justin Bieberiltä ja Katy Perryltä. Hän teki myös yhteistyötä muiden YouTuben laulajien kanssa. Grimmie sai vuonna 2010 managerikseen laulaja Selena Gomezin isäpuolen Brian Teefeyn ja pääsi sittemmin lämmittelijäksi Gomezin kiertueille.
Grimmien esikois-EP "Find Me" julkaistiin vuonna 2011, ja sen kappaleesta ”Advice” ilmestyi samana vuonna musiikkivideo. Hänen ensimmäinen studioalbuminsa "With Love" julkaistiin vuonna 2013.
Vuonna 2014 Grimmie osallistui yhdysvaltalaisen "The Voice" -laulukilpailun kuudennelle tuotantokaudelle ja sijoittui kolmanneksi. Kilpailussa hänen mentorinaan toimi Adam Levine.
Grimmie esiintyi Suomessa, Helsingin Nosturissa 26. tammikuuta 2015.
Grimmie sai vuonna 2016 postuumisti Teen Choice -palkinnon ”Choice Music Web Star” -kategoriassa. Kesällä 2017 julkaistiin vielä postuumi albumi "All Is Vanity".
Kuolema.
10. kesäkuuta 2016 Grimmie oli konsertoimassa Orlandossa Floridassa. Esityksen jälkeen nimikirjoitusten jaon aikana häntä ammuttiin kolmesti, ja hän kuoli vammoihinsa sairaalassa. Surmaaja, 27-vuotias Kevin James Loibl, ampui tilanteessa myös itsensä. Poliisin mukaan ampuja oli valinnut Grimmien tietoisesti kohteekseen, mutta heillä ei uskota olleen yhteyksiä toisiinsa.
Kristilliset symbolit

Kristilliset symbolit ilmaisevat kristinuskon oppia. Monet symboleista on lainattu muista kulttuureista ja mytologioista, kuten juutalaisuudesta tai antiikin mytologiasta ja niille on keksitty osittain tai kokonaan uusi merkitys. Symboliikkaa esiintyy monessa kristillisessä yhteydessä, esimerkiksi sakramenteissä kuten kasteessa, liturgiassa ja rakennuksissa.
Tärkeimpiä symboleja.
Risti ja krusifiksi.
Risti on kristinuskon tunnetuin symboli. Symbolin käytön perustana kristinuskossa on Jeesuksen ristiinnaulitseminen ja se symboloi tavallisesti syntien sovitusta Jeesuksen ristiinnaulitsemisen yhteydessä. Aiemmin risti oli symbolina monilla pakanakulttuureilla muun muassa taikamerkkinä.
Ristin tavallisin muoto on tyhjä latinalainen risti. Heraldiikassa ja taiteellisessa käytössä esiintyy myös monia muita tyyppejä. Latinalaisen ristin ohella yksi käytetyimmistä muodoista on krusifiksi, johon on kuvattu Jeesus ristiinnaulittuna. Krusifikseihin liittyy usein myös teksti INRI.
Iktys.
"Iktys", "Ikhtys" tai "Ichthys" on uskontunnustus ja varhaisin tunnettu kristillinen symboli. Kyseessä on akronyymi, joka koostuu kreikan kielen kirjaimista "Ἰησοῦς Χριστὸς Θεοῦ Υἱὸς Σωτήρ", latinalaisin kirjaimin "Iēsūs Khristos Theū (H)yios Sōtēr" eli suomeksi "Jeesus Kristus Jumalan Poika Pelastaja". Sanojen ensimmäiset kirjaimet muodostavat yhdessä sanan Iktys, kala, jonka vuoksi symboli esittää kalaa.
Kirjainyhdistelmät.
Kristus-monogrammi, myös XP-monogrammi, on monogrammi, jossa yhdistyvät kreikan kirjaimet Khii (χ) ja Rhoo (ρ). Kyseiset kirjaimet muodostavat sanan Χριστός (latinalaisittain kʰristos), kristus, kaksi ensimmäistä kirjainta. Symboli tuli suosituksi kun Rooman keisari Konstantinus Suuri valitsi sen sotajoukkojensa symboliksi nähtyään sitä, tai vaihtoehtoisesti ristiä, muistuttavan valoilmiön ja kirjoituksen "Tässä merkissä olet voittava" ennen Mulviuksen sillan taistelua. Hän voitti taistelun.
INRI.
INRI tulee latinan sanoista "Iēsus Nazarēnus, Rēx Iūdaeōrum", myös kreikkalaisessa muodossa INBI, tarkoittaen suomeksi "Jeesus Nasaretilainen, juutalaisten kuningas", jonka maaherra Pontius Pilatus kirjoitutti Raamatun mukaan Jeesuksen ristin ylle kreikaksi, latinaksi ja hepreaksi. Evankeliumista riippuen kirjoitus saattoi olla myös muodossa "Tämä on Jeesus Nasaretilainen, juutalaisten kuningas". Juutalaiset pyysivät häntä poistamaan kirjoituksen tai vaihtamaan sen muotoon, josta ilmenisi juutalaisten käsitys, että Jeesus väitti olevansa kuningas, mitä hän ei tosin suoraan sanonutkaan. Pilatus kieltäytyi siitä.
A ja O.
A ja O eli kreikan A ja Ω (alfa ja oomega) eli ensimmäinen ja viimeinen kirjain symboloivat alkua ja loppua. Sitä käytetään Raamatun Ilmestyskirjassa sekä Jeesukseta että Jumalasta.
IHS.
IHS tai IHC tulee latinan sanoista "Iesus Hominum Salvator" eli "Jeesus, ihmisten pelastaja" tai "In Hoc Signo" eli "Tässä merkissä..." viitaten keisari Konstantinuksen näkemiin sanoihin ennen Mulviuksen sillan taisteluun.
Äiti synnyinmaa (Kiova)

Äiti synnyinmaa (), on suurikokoinen muistomerkki Ukrainan Kiovassa. Vuonna 1981 valmistunut, miekkaa kohottavaa naishahmoa esittävä patsas on jalustoineen 102 metriä korkea (patsas on 62 m, jalusta 40 m) ja painaa noin 500 tonnia. Miekka on 16 metriä pitkä ja painaa 9 tonnia. Materiaalina on ruostumaton teräs ja patsas on osa samalla mäellä sijaitsevaa Toisen maailmansodan Ukrainan historian kansallismuseota. Patsaan vieressä olevassa marmorilaatassa on Neuvostoliiton sankareiden nimet. Laatassa on 11 600 sotilaan ja yli 200 työläisen nimi. Patsaan suunnittelivat Jevgeni Vutšetitš (oli myös Volgogradin Äiti synnyinmaa -monumentin suunnittelijana) ja Vasili Borodai.
Äiti synnyinmaa -teoksen symboliikkaa on tulkittu vuosien edetessä monella tavoin. Tulkinta teoksesta neuvostosymbolina muuttui viimeistään Venäjän hyökkäyssodan (2/2022–) johdosta. Patsaan alettiin nähdä kuvastavan Ukrainan vastarintaa Venäjän aggressioon ja toimivan maan suojeluhahmona. Elokuussa 2022 Äiti synnyinmaa -patsaan viereisessä Toisen maailmansodan Ukrainan historian kansallismuseossa järjestettiin taidenäyttely "Uudelleenmäärittely. Äiti synnyinmaa". Näyttelyssä taiteilijat toivat esille näkemyksiään, miten patsaan kautta voisi ilmentää muuttunutta ilmapiiriä. Esillä oli esimerkiksi taideteos, jossa miekkakätinen äitihahmo roikotti toisessa kädessään hyökkääjävaltion päämiehen katkaistua päätä. 
Patsaan kilvessä oli Neuvostoliiton vaakuna elokuun alkuun 2023 asti. Elokuun 6. päivänä 2023 tilalle asennettiin Ukrainan vaakunan kolmikärki. Patsaasta vastaava sotamuseo kertoi päättäneensä nimenvaihdoksesta Äiti Ukrainaksi () jo heinäkuun 2023 lopulla, mutta kulttuuriministeriön virallista vahvistusta uudelle nimeä ei vielä runsaassa viikossa saatu.
Burg Eltz

Burg Eltz on keskiaikainen linna Mosel-joen varrella Koblenzin ja Trierin välissä, Rheinland-Pfalzin osavaltiossa. Linna on tunnettu hyvin säilyneestä arkkitehtuuristaan, vaikuttavasta sijainnistaan ja pitkästä historiastaan, joka ulottuu 1100-luvulle asti. Burg Eltz on ollut saman suvun omistuksessa yli 850 vuoden ajan, ja se on yksi harvoista saksalaisista keskiaikaisista linnoista, joka ei ole koskaan tuhoutunut sodassa.
Linna edustaa sekä romaanista että goottilaista rakennustyyliä. Linnasta on noin 150 kilometriä Frankfurt am Mainin keskustaan.
Historia.
Burg Eltzin rakentaminen alkoi 1100-luvun alkupuolella, jolloin alueelle rakennettiin kivinen linnoitustorni, jonka ympärille myöhemmät osat rakennettiin vuosisatojen kuluessa. Ensimmäinen kirjallinen maininta linnasta on vuodelta 1157, jolloin keisari Fredrik I Barbarossa mainitsee Rudolf von Eltzin keisarillisessa asiakirjassa. Tällöin Eltzin suku oli jo vakiinnuttanut asemansa paikallisena aatelistona.
Keskiajalla linna toimi sekä puolustuslinnakkeena että asuinpaikkana. 1200–1600-luvuilla Burg Eltz laajeni useiden sukuhaarojen yhteisomistuksessa, mikä näkyy linnan arkkitehtuurissa: eri haarat rakensivat omat osansa yhteisen muurikehän sisälle. Tämä järjestely oli tyypillinen keskiaikaiselle Saksan aatelistolle.
Linna on säilynyt poikkeuksellisen hyvin, sillä se ei ole koskaan joutunut tuhotuksi tai hylätyksi. Eltzin suku omistaa sen edelleen, ja osa linnasta on edelleen suvun yksityisessä käytössä. Suuri osa linnasta on kuitenkin avoinna yleisölle ja toimii museona, jossa on nähtävillä alkuperäisiä huonekaluja, taidetta ja aseita.
Miss Farkku-Suomi (elokuva)

Miss Farkku-Suomi on Matti Kinnusen ohjaama ja käsikirjoittama nuorisoelokuva. Elokuva sai ensi-iltansa 3. elokuuta 2012.
1970-luvun Ouluun sijoittuva elokuva perustuu Kauko Röyhkän samannimiseen romaaniin. Elokuvan pääosia näyttelevät Mikko Neuvonen, Sanni Kurkisuo ja Elias Gould, muissa rooleissa esiintyvät muun muassa Pirkko Hämäläinen, Olavi Uusivirta, Maria Ylipää, P-K Keränen, Juha Kukkonen ja Ville Myllyrinne.
Elokuva kuvattiin Helsingissä ja Oulussa. Kuvaukset alkoivat toukokuussa 2011.
Romeon on kuoltava

Romeon on kuoltava () on vuonna 2000 ensi-iltansa saanut yhdysvaltalainen toimintarikoselokuva. Elokuvan on ohjannut Andrzej Bartkowiak ja käsikirjoittanut Eric Bernt yhdessä John Jarrellin kanssa. Pääosissa näyttelivät Jet Li ja Aaliyah. Mukana ovat myös Isaiah Washington, Russell Wong, DMX, Delroy Lindo ja Anthony Anderson. Elokuvaa pidetään Jet Liin läpimurtoelokuvana Yhdysvaltain elokuvatuotannossa..
Juoni.
Hongkongilainen entinen poliisi Han pakenee vankilasta kuultuaan veljensä taposta. Hän matkaa Yhdysvaltoihin, jossa hänen isänsä johtama rikollisjärjestö ja O'Dayn jengi kiistelevät reviireistään. Han haluaa selvittää veljensä murhaajaa ja tapaa samalla O'Dayn perheen tyttären Trishin, jonka kanssa hän ryhtyy selvittämään tapausta.
Suomessa.
Suomessa elokuva esiteltiin elokuvateatterissa 25. elokuuta 2000. Sittemmin 2000-luvun alussa elokuvaa on esitetty televisiosta vuosina 2004, 2005 ja 2009.
Hauste

Hauste eli castoreum on majavien sukupuolirauhasista eli anaalirauhasista saatava, perinnäislääkeaineena käytettävä erite, jonka uskottiin lisäävän sukupuolista kyvykkyyttä sekä auttavan sydän- ja verisuonitauteihin, epilepsiaan ja erilaisiin myrkytystiloihin. Muita tunnettuja käyttökohteita ovat muun muassa erilaiset hajuvedet (parfyymit). Muitakin vastaavia eritteitä käytetään myskisten alanuottiensa tähden hajusteissa.
Hauste mainitaan yhtenä lääkeaineena keskiajalla Naantalin luostarissa käytössä olleessa "Naantalin luostarin lääke- ja yrttikirjassa". Sen lääkinnällisestä arvosta ei ole juurikaan nykyaikaista tutkimusta.
Majavan rauhaseritettä kutsutaan usealla eri nimellä: hausta, majavanhausta, majavanhauste, majavanhajuke. Eritettä muodostuu majavan sukupuolielimien ja peräsuolen välissä sijaitsevissa 10–15 cm pitkissä päärynänmuotoisissa rauhasissa, jotka avautuvat sukupuolitiehyihin. Metsästetystä majavasta saatu rauhaspusseineen kuivattu majavanhausta on väkeväntuoksuista, mustanruskeaa, hartsimaista ja kitkeränmakuista.
Hankido

Hankido on korealainen itsepuolustuslaji, jonka kehitti suurmestari Myung Jae Nam (1938–1999). Perinteisen hapkidon taitaja Myung Jae Nam kiinnostui 1960-luvulla pehmeistä ja harmonisista tekniikoista (vrt. aikido). Hän alkoi muokata uutta hapkido-tyyliä, jonka harjoittaja pyrkii puolustautuessaan käytettämään fyysistä voimaa mahdollisimman vähän. Tämän vuoksi hankidoa voi kutsua pehmeäksi itsepuolustuslajiksi.
Sanan "Hankido" merkityksen voidaan tulkita tarkoittavan "itsepuolustuslaji korealaisille".
Delije

Delije () on serbialaisen Crvena Zvezdan ultras-ryhmä.
Historia.
Delijen historia alkaa jo vuodesta 1948, jolloin oli olemassa Crvena Zvezdan kannattajien oma osasto. Ennen 1970-lukua kannattajat ottivat kotiotteluihin vain lippuja mukaan, mutta 1970-luvulla otteluihin alettiin tuota banderolleja ja huiveja. Samalla kannattajat alkoivat viettää aikaa keskenään. 1980-luvulla toiminta kasvoi entisestään ja kaupungissa toimivat fanijoukot "Ultras" sekä "Red Devils". Paineet yhtenäisen fanijoukon perustamiseen kasvoivat ja joulukuussa 1989 eri fanijoukot kokoontuivat. Tällöin perustettiin uusi ryhmittymä nimellä Delije. Faniryhmä osallistui tämän jälkeen Crvena Zvezdan jalkapallo- ja koripallo-otteluihin.
Vuonna 1990 Delije vieraili NK Dinamo Zagrebin luona, jolloin väkivaltaisuuksissa loukkaantui yli 60 ihmistä. Jugoslavian hajoamissodissa Delije oli merkittävä apu serbeille. Muun muassa Crvena Zvezdan kannattajat olivat mukana puolisotilaallisissa joukoissa. Yksi tällaisista oli Arkanin johtama "Tiikerit", joka koostui lähinnä seuran kannattajista. 2000-luvulla Delije on saanut huomiota jalkapallohuliganismistaan. Vuonna 2007 seuran kannattajat hakkasivat poliisin, joka joutui ampumaan ilmaan varoituslaukauksia.
Stars Aligned

Stars Aligned on Von Hertzen Brothersin neljäs studioalbumi, joka julkaistiin 21. maaliskuuta 2011 Suomessa ja 23. maaliskuuta Isossa-Britanniassa. Albumi kohosi Suomen albumilistan kärkeen viikolla 13. Levyn tuottaja James Spectrum (Jari Salo) on suomalaisen elektronista musiikkia tekevän yhtyeen Pepe Deluxén jäsen.
Chōsokabe Motochika

Chōsokabe Motochika (, 1538 – 11. heinäkuuta 1599) oli Sengoku-kaudella elänyt japanilainen daimio, joka toimi Chōsokabe-klaanin 21. päällikkönä. Hän oli Chōsokabe Kunichikan poika.
Vuonna 1575 Motochika voitti Watarigawan taistelussa Tosan provinssin klaanin haltuun, ja alkoi laajentaa valtapiiriään Shikokussa. Hänen hallintonsa loppui kymmenen vuotta myöhemmin, kun Toyotomi Hideyoshi valloitti saaren 100 000 miehen armeijalla, jota johtivat Ukita Hideie, Kobayakawa Takakage, Kikkawa Motonaga, Hashiba Hidenaga ja Hashiba Hidetsugu. Motochika antautui, ja luovutti Hideyoshille Awan, Sanukin ja Iyon provinssit, mutta sai pitää Tosan itsellään.
Hideyoshin alaisuudessa Motochika ja hänen poikansa Chōsokabe Nobuchika osallistuivat Kyūshūn valloitukseen, jonka aikana Nobuchika menehtyi. Vuonna 1590 Motochika johti laivuetta Odawaran piirityksessä, ja liittyi myös Hideyoshin Korean kampanjaan kaksi vuotta myöhemmin.
Motochika kuoli vuonna 1599 Fushimissa, ja häntä klaanin johtoon seurasi Chōsokabe Morichika.
Chōsokabe Morichika

Chōsokabe Morichika (, 1575 – 11. toukokuuta 1615) oli japanilainen daimio. Morichika oli Chōsokabe Motochikan neljäs poika ja seurasi isäänsä Toyotomi Hideyoshia palvelleen Chōsokabe-klaanin johtoon. Hideyoshin kuoltua Morichika taisteli yhdessä Hideyoshille uskollisten joukkojen kanssa Tokugawa Ieyasua vastaan Sekigaharan taistelussa vuonna 1600. Ieyasu voitti taistelun ja otti haltuunsa Chōsokabe-klaanin hallitseman Tosan provinssin.
Vuonna 1614 Morichika liittyi Toyotomi Hideyorin avuksi Osakan piirityksessä shōguniksi noussutta Ieyasua vastaan. Piiritys päättyi Hideyorin epäonnistuneeseen hyökkäykseen piirittäjiään vastaan. Taistelun päätteeksi Morichika ja tämän pojat teloitettiin.
Luettelo viisumivaatimuksista Suomen kansalaisille maittain

Tämä on luettelo Suomen kansalaisia koskevista viisumivaatimuksista maittain. 172 maata ja aluetta sallivat viisumittoman matkustuksen Suomen kansalaisille tai myöntävät suomalaisille viisumin kohdemaahan saapuessaan. Alla oleva luettelo ja oheinen kartta eivät välttämättä ole ajan tasalla.IATA ylläpitää palvelua, jossa voi tarkistaa ajantasaiset viisumivaatimukset syöttämällä tiedot matkansa ajankohdasta, kansalaisuudestaan ja asuinmaastaan.
Bombardier CRJ200

Bombardier CRJ100 ja CRJ200 ovat Bombardier Aerospacen valmistamia matkustajakoneita, jotka on suunniteltu alueellisille lennoille. Konetyypin ensilento lennettiin 10. toukokuuta 1991, jonka jälkeen menestyksekästä konetyyppiä on valmistettu yhteensä 1 021 kappaletta. Viimeinen CRJ-malliston kone toimitettiin yhdysvaltalaislentoyhtiö SkyWest Airlinesille 28. helmikuuta 2021, päättäen koko CRJ-ohjelman 30 vuoden jälkeen.
Kehitystyö.
Konetyyppi kehitettiin LearStar 600 -konetyypistä, jonka valmistusoikeudet Canadair osti vuonna 1976 Learjetiltä. Konetyypin leveä runko sai Canadairin insinöörit pohtimaan koneen pidentämistä, mikä olisi ollut helppo toteuttaa. Suunnitelmat ehdittiin jo laatimaan valmiiksi pidennettyä Challenger 610E -konetyyppiä varten, mutta projekti peruutettiin vuonna 1981 ja se jäi toteuttamatta.
Bombardier Aerospace osti Canadairin vuonna 1986. Uusi suunnittelutyö pidemmästä konetyypistä aloitettiin vuonna 1987. Projektille annettiin nimeksi Canadair Regional Jet, josta CRJ on lyhenne. Projekti käynnistettiin virallisesti keväällä 1989.
CRJ100.
Ensimmäinen suunnittelupöydältä ilmaan saatu konetyyppi oli CRJ100, joka suoritti ensilentonsa 10. toukokuuta 1991. Konetyyppi sai sertifioinnin vuonna 31. heinäkuuta 1992. Toimitukset asiakkaille alkoivat lokakuussa, jolloin Lufthansa vastaanotti ensimmäisen koneen.
CRJ100-konetta venytettiin 5,92 metriä, siipiä vahvistettiin ja muokattiin sekä kaksi hätäpoistumistietä lisättiin siipien kohdille. Tyypillinen matkustamomodifikaatio on 50 matkustajalle, enimmillään konetyyppi voidaan modifioida 52 matkustajalle. Kone varustettiin kahdella General Electricin CF34-3A1 -tyyppisellä suihkuturbiinimoottorilla. Siipien pinta-alan kasvun myötä myös koneen polttoainetankkien kapasiteetti kasvoi, mikä mahdollistaa pidemmän kantaman. Lisäksi laskutelineiden painorajoitukset pienenivät.
Myöhemmin konetyypistä kehitettiin CRJ100ER, jonka kantamaa oli pidennetty 20 prosenttia ja CRJ100LR, jonka kantamaa oli kasvatettu 40 prosenttia. Pidennetyllä kantamalla varustettujen koneiden tarkoitus on vastata paremmin yritysten ja yksityiskäyttäjien tarpeisiin.
CRJ200.
CRJ200-malliin Bombardier Aerospace toi uudet, tehokkaammat General Electricin CF34-3B1 -moottorit. CRJ200-malli julkistettiin vuonna 1995 ja ensimmäiset koneet toimitettiin asiakkaille 1996. Ensilento tapahtui joulukuussa 1995. Konetyyppi kehitettiin korvaamaan CRJ100.
Myös CRJ200-mallista kehitettiin pidemmän kantaman omaavat CRJ200ER ja CRJ200LR. Lisäksi kehitettiin CRJ200B-malli, joka soveltuu lentoihin kuumassa ilmastossa sekä ylängöillä ja vuoristossa. Pinnacle Airlinesin toiveesta kehitettiin myös CRJ440-malli, joka on 44-paikkainen ja soveltuvampi tietyille Yhdysvaltain sisäisille reiteille sekä mahdollistaa pienten yhtiöiden toimilupien mukaisen operoinnin.
Tammikuussa 2006 tuotanto keskeytettiin väliaikaisesti, mutta jo helmikuussa Bombardier Aerospace ilmoitti tuotannon jatkuvan huhtikuussa.
Mallit.
Canadair Regional Jet on konetyypin markkinointinimi. Virallinen tyyppirekisterinimi on CL-600-2B19. Vuosien varrella konetyypistä on valmistettu useita variaatioita ja malleja.
Hair (täsmennyssivu)

Hair voi tarkoittaa seuraavia:
* "Hair", musikaalin elokuvasovitus vuodelta 1979
* ”Hair”, musikaalin ja elokuvasovituksen tunnuskappale
Valmet 705

Valmet 705 on Volvo BM Valmetin valmistama traktorimalli, jota valmistettiin vuosina 1983-1991. Mallista on sekä nelivetoinen ja takavetoinen vaihtoehto.
Siinä oli nelisylinterinen moottori ja 83 hevosvoimaa.
Mohammad Rasulof

Mohammad Rasulof (myös Rasoulef, Rasoulof tai Rasulev; ; s. 1972 tai 1973 Šīrāz, Iran) on iranilainen elokuvaohjaaja. Hän on opiskellut sosiologiaa Šīrāzin yliopistossa ja elokuvan leikkausta Soorehin korkeakoulussa Teheranissa.
Hänen ensimmäinen pitkä elokuvansa "The Twilight" esitettiin 2002. Toinen, "Jazire Ahani", sai ensi-iltansa 2005. Elokuva "Keshtzarhaye Sepid" tuli ensi-iltaan 2009. Elokuva "Be omidé didar" ('Hyvästi') esitettiin Cannesin elokuvajuhlilla 2011. Elokuva kertoo naisjuristista, joka ei saa työskennellä ammatissaan. Hän odottaa lasta poliisin jahtaamalle toimittajamiehelle, jonka lehti on lakkautettu. Pako ulkomaille on ainoa ratkaisu tilanteeseen. Elokuva on mitä ilmeisimmin tehty halvalla ja salaa, sillä se koostuu lähinnä sisäkuvista.
Rasulof sai 20. joulukuuta 2010 kuuden vuoden vankeustuomion syytettynä muun muassa valtion vastaisen propagandan levittämisestä. Hänen tuomionsa lyhennettiin myöhemmin vuoteen, mutta häneltä kiellettiin elokuvienteko 20 vuodeksi. 
Rasulof voitti vuonna 2020 Berliinin elokuvajuhlien pääpalkinnon elokuvalla "Sheytan vojud nadarad". Elokuva koostuu neljästä lyhyestä tarinasta, joissa ohjaaja käsittelee yksilön vapautta ja kuolemanrangaistusta. Rasulof ei päässyt paikalle matkustuskieltonsa takia, ja palkinnon vastaanotti ohjaajan tytär Baran.
Toukokuussa 2024 hänet tuomittiin viideksi vuodeksi vankilaan ja lisäksi hänelle määrättiin sakkoja ja raipaniskuja. Tuomion syynä oli "salaliitto valtion turvallisuutta vastaan". Rasoulof onnistui kuitenkin pakenemaan maasta.
Fever of Love

”Fever of Love” on brittiläisen Sweet-yhtyeen kappale ja single vuodelta 1977. Se sisältyy myös samanvuotiselle "Off the Record" -albumille. Singlen B-puolella oli instrumentaali ”A Distinct Lack of Ancient”.&lt;ref name="Väistö, Perttunen/57"&gt;Väistö, Perttunen 2003, s.57.&lt;/ref&gt;
”Fever of Lovea” on kuvattu tarttuvan melodian omaavaksi pop-vivahteiseksi kappaleeksi.&lt;ref name="Väistö, Perttunen/57"&gt;Väistö, Perttunen 2003, s.57.&lt;/ref&gt; Se on merkitty yhtyeen yhdessä tekemäksi.
Julkaisu ja vastaanotto.
RCA Records julkaisi ”Fever of Loven” Euroopassa maaliskuussa 1977 B-puolenaan jazzahtava instrumentaali ”A Distinct Lack of Ancient”. Kahden edellissinglen vastaisesti sen julkaisi Capitol Recordsin myös Yhdysvalloissa B-puolenaan ”Heartbreak Today”, joka oli peräisin vuoden 1974 "Sweet Fanny Adams" -albumilta. Sama yhtiö julkaisi sen myös Japanissa, missä B-puolena oli edellissinglen A-puoli ”Lost Angels”. Brasiliassa puolestaan B-puolena toimi "Sweet Fanny Adamsin" kappale ”Into the Night”.&lt;ref name="Väistö, Perttunen/58"&gt;Väistö, Perttunen 2003, s.58.&lt;/ref&gt;&lt;ref name="Väistö, Perttunen/139"&gt;Väistö, Perttunen 2003, s.139.&lt;/ref&gt;
Britanniassa ”Fever of Love” oli Sweetin toinen peräkkäinen single, joka ei saavuttanut listasijoitusta. Myöskään Yhdysvalloissa se ei noussut listalle. Sen sijaan Manner-Euroopassa kappale saavutti muutamassa maassa menestystä, ja nousi muun muassa Ruotsissa sijalle 7.
Kappaleet singlellä.
A-puoli
B-puoli
&lt;ref name="Väistö, Perttunen/139"&gt;Väistö, Perttunen 2003, s.139.&lt;/ref&gt;
Ryan Lasch

Ryan Alan Lasch (s. 22. tammikuuta 1987 Lake Forest, Kalifornia) on yhdysvaltalainen jääkiekkoilija, joka edustaa Norjan pääsarjan Vålerenga IF:ää. "Yleisradion" toimittaja Matias Strozyk kuvailee Laschia "pienikokoiseksi, nopeaksi luistelijaksi, jolla on terävä luistelutyyli". Kuvauksen mukaan hän on hyvän maalinteon lisäksi myös erinomainen pelinrakentaja. Strozyk kertoo kuitenkin, että Laschia kritisoidaan joskus liiallisesta näppäryydestä rangaistuslaukauksissa.
Ura.
Lasch siirtyi Lahden Pelicansiin ruotsalaisseura Södertäljestä toukokuussa 2011 yhden vuoden mittaisella sopimuksella.
Lasch voitti kaudella 2011–2012 SM-liigan runkosarjan pistepörssin kerättyään 62 tehopistettä. Hän voitti myös SM-liigan pudotuspelien pistepörssin 16 pisteellään pisteen erolla JYPin Jani Tuppuraiseen. Lasch teki kauden jälkeen sopimuksen NHL-seura Anaheim Ducksin kanssa. Kauden alku viivästyi työsulun takia, ja Lasch pelasi tammikuulle 2013 asti Ducksin farmijoukkueessa AHL:n Norfolk Admiralsissa ja ECHL:n Fort Wayne Kometsissa. Hän palasi tammikuussa kuitenkin Eurooppaan tehtyään sopimuksen Elitserienin Växjö Lakersin kanssa. Maaliskuussa 2013 Ducks kauppasi Laschin Toronto Maple Leafsiin. Kaupassa Ducks sai Maple Leafsilta David Steckelin.
Kaudeksi 2014–2015 Lasch siirtyi Turun Palloseuraan ja pelasi siellä tammikuun loppuun, kunnes siirtyi Ruotsin pääsarjassa pelaavan Frölunda Indiansin riveihin kauden 2015–16 loppuun ulottuvalla sopimuksella. 
Lach pelasi kaudella 2016-17 SC Bernin joukkueessa.
Sen jälkeen Lasch palasi Frölundan jossa hän pelasi kauteen 2019–2020 asti.
Lasch edusti alkukaudella 2020-21 Pelicansia 23. tammikuuta 2021 saakka jossa hän pelasi yhteensä 26 ottelua tehoin 10+27=37. Loppukaudeksi Lasch siirtyi Sveitsiin, NL-seura ZSC Lionsiin.
Lasch sopi toukokuussa 2021 kolmen vuoden sopimuksen Frölundaan. 
Lasch pelasi myös vuoden 2012 Yhdysvaltain MM-joukkueessa 7 ottelua ja merkkautti niissä kaksi syöttöpistettä.
Kaudeksi 2023–2024 Lasch palasi kaksivuotisella sopimuksella Pelicansiin.
Kaudeksi 2025–2026 Lasch siirtyi vuoden mittaisella sopimuksella Norjan pääsarjan Vålerenga IF:ään.
Muuta.
Laschin vaimo Jasmin on kotoisin Lahdesta.
Sarcelles

Sarcelles on kunta Pariisin esikaupungissa, 16,3 kilometrin päässä keskustasta. Se on Sarcellesin arrondissementin keskuspaikka. Siellä oli vuonna 2007 asukkaita 59 594. 
Kaupungin ulkopuolelle rakennettiin 1950- ja 1960-luvulla runsaasti halpoja vuokrataloja Algerian sodan pakolaisille.
Kansainvälisen valuuttarahaston entinen pääjohtaja Dominique Strauss-Kahn on ollut kaupungin pormestari 1995–1997.
Hubert Dupont

Hubert Dupont (s. 13. marraskuuta 1980 Lyon) on ranskalainen maantiepyöräilijä, ajajatyypiltään mäkimies. Hän aloitti ammattilaisuransa R. A. G. T. Semences -joukkueessa 2005 ja edusti Ag2r-tallia koko lopun ammattilaisuransa 2006–2019.
Saavutuksia.
Lähteet: Cyclingbase, Cycling Archives
Baby Giro, 5. etapin voitto
Baskimaan ympäriajo, mäkikirikilpailun voitto
Espanjan ympäriajo, kokonaiskilpailussa 17:s
Italian ympäriajo, kokonaiskilpailussa 20:s
Italian ympäriajo, kokonaiskilpailussa 11:s, 13. etapilla kolmas
Italian ympäriajo, kokonaiskilpailussa 16:s
Italian ympäriajo, kokonaiskilpailussa 16:s
Espanjan ympäriajo, 7. etapilla kolmas
Italian ympäriajo, kokonaiskilpailussa 11:s
Italian ympäriajo, kokonaiskilpailussa 19:s
Italian ympäriajo, kokonaiskilpailussa 20:s
Steven Kruijswijk

Steven Kruijswijk (s. 7. kesäkuuta 1987 Nuenen) on alankomaalainen maantiepyöräilijä. Hän aloitti ammattilaisuransa Rabobank-tallissa 2010 kilpailuaan sitä ennen saman tallin alemman tason joukkueessa. Hän edustaa edelleen samaa organisaatiota, nykyiseltä nimeltään Team Visma–Lease a Bike.
Kruijswijk voitti maantiejon alle 23-vuotiaiden Alankomaiden-mestaruuden 2009. Italian ympäriajossa 2010 hän sijoittui kokonaiskilpailussa 18:nneksi ja 17. etapilla kolmanneksi. Italian ympäriajossa 2011 hän oli kahdeksas ja nuorten kilpailussa toinen. Saman vuoden Sveitsin ympäriajossa hän voitti kuudennen etapin ja oli kokonaiskilpailussa kolmas. Ranskan ympäriajossa 2012 hän sijoittui nuorten kilpailussa kolmanneksi. Ranskan ympäriajossa 2014 hän oli viidestoista. Hän voitti samana vuonna Arctic Race of Norway -kilpailun. Italian ympäriajossa 2015 hän oli kokonaiskilpailussa seitsemäs, mäkikirikilpailussa kolmas sekä yhdeksännellä ja 16:nnella etapilla toinen.
Kruijswijk sijoittui Italian ympäriajossa 2016 neljännellä etapilla kolmanneksi. 14:nnellä etapilla hän oli toinen ja siirtyi samalla kokonaiskilpailun johtoon. Seuraavan päivän ylämäkiaika-ajossa hän sijoittui toiseksi tasa-ajalla etapin voittaneen Aleksandr Foliforovin kanssa. Hän oli toinen myös 16. etapilla. Hän menetti kokonaiskilpailun johtonsa ajettuaan 19. etapilla päin lumivallia. Hän mursi tilanteessa kylkiluunsa. Hän sijoittui kokonaiskilpailussa lopulta neljänneksi.
Kruijswijk sijoittui 2017 kolmanneksi Sveitsin ympäriajossa ja yhdeksänneksi Espanjan ympäriajossa. Seuraavana vuonna hän oli kuudes Tour de Romandiessa ja viides Ranskan ympäriajossa. Espanjan ympäriajon kokonaiskilpailussa hän oli neljäs ja 19. etapilla kolmas. Vuonna 2019 hän sijoittui Vuelta a Andalucian kokonaiskilpailussa kolmanneksi, Katalonian ympäriajossa viidenneksi ja Tour de Romandiessa kuudenneksi. Ranskan ympäriajossa hän oli kolmas sekä kokonaiskilpailussa että 14. etapilla. Espanjan ympäriajossa 2021 hän sijoittui kokonaiskilpailussa 12:nneksi ja 15. etapilla toiseksi. Espanjan ympäriajossa 2024 hän oli 19:s.
Alvari

Alvari on luontotyyppi, jossa vain ohut kasvillisuuskerros peittää kalkkikiveä. Maakerros on niin ohut, ettei se sovellu maanviljelykseen. Pohjoismaiden tunnetuin alvari on Öölannin Stora Alvaret – kalkkikiviylänkö, joka kuuluu vuonna 2000 UNESCOn maailmanperintökohteeksi määriteltyyn Öölannin eteläosan maisemaan. 
Alvarin muodostuminen.
Alvari voi muodostua alueelle, jossa erittäin ohut kalkkipitoinen maa-aines peittää emäksistä kalkkiperuskalliota. Ilmasto on kohtalaisen kuiva, kesäisin on yleensä kuivia jaksoja ja sataa vähän, mutta talvet ovat kylmiä ja routaannuttavat maan laajalti. Alvareita onkin Euroopassa vain muutamilla alueilla, kuten Öölannissa, Gotlannissa ja Pohjois-Viron saarilla. Laidunnus säilyttää alvareille tyypillisen matalan, laikukkaan kasvillisuuden. Keski-Euroopan kalkkikivialueet ovat usein alvarien tapaisia, mutta lämpimämpiä, eikä niitä käytetä laidunnukseen. Öölannin suurta alvaria on laidunnettu kivikaudelta lähtien, ja se on hävittänyt puut niin perusteellisesti, että alueella kasvaa vain yksittäisiä havu- ja lehtipuita tai pieniä puujoukkoja. 
Alvarien kasvillisuus.
Alvarien kasvillisuus vaihtelee avokallioista ja kuivista kedoista kosteahkoihin niittyihin ja märkiin alueisiin, kuten allikoihin. Kasvillisuus on matalaa ja laikkuista, mutta kukkii kesäisin värikkäästi. Öölannissa alvarialueilla tavataan useita endeemisiä lajeja, kuten öölanninpäivännouto ("Helianthemum oelandicum") ja alvarimaruna ("Artemisia oealandica"). Alvareilla kasvaa kasvilajeja, joita kasvaa lähimpänä Etelä-Venäjän ja Unkarin aroilla.
Espanjan Grand Prix 2011

Espanjan Grand Prix 2011 (virallisesti Formula 1 Gran Premio de España Santander 2011) oli Formula 1 -kauden 2011 viides osakilpailu, joka ajettiin 22. toukokuuta 2011 Circuit de Catalunyan -moottoriradalla Espanjassa.
Paalupaikalta kilpailuun lähti Mark Webber. Kilpailun voittoon ajoi Sebastian Vettel, jolle voitto oli kauden neljäs. Toiseksi ajoi Lewis Hamilton, joka jäi Vettelistä alle sekunnin päähän. Kolmas oli Jenson Button.
Vapaat harjoitukset.
Force Indian kolmoskuljettaja Nico Hülkenberg ajoi perjantain ensimmäisissä vapaissa harjoituksissa Paul di Restan tilalla.
Lauantain kolmansissa vapaissa harjoituksissa Renaultin Nick Heidfeldin auto syttyi palamaan kesken ajon, kun auton perästä ja kyljestä alkoi iskeä liekkejä. Tallin mukaan tulipalo johtui pakoputkessa olleesta reiästä.
Joulukuusivarkaat

Joulukuusivarkaat on Heikki Kujanpään ohjaama suomalainen televisioelokuva, jonka on käsikirjoittanut Veli-Pekka Hänninen. Se esitettiin Yle TV1:n Kotikatsomossa ensimmäisen kerran 21. joulukuuta 2009. Tuotantoyhtiönä toimi Tuotanto Oy Säihky.